Naamborde van Mugabe en sy vrou moet af | Maroela Media
Naamborde van Mugabe en sy vrou moet af
Owerhede in die Zimbabwiese hoofstad Harare het die regerende party beveel om nuwe straatnaamborde wat president Robert Mugabe en sy vrou vereer, te verwyder.
Bernard Manyenyeni, burgemeester en lid van die opposisieparty MDC, het in ŉ onderhoud gesê: “Ek het aan die party geskryf. Ek dink nie hulle het al gehoor gegee nie. Hulle het eers gister die brief ontvang.”
Verskeie nuwe straatnaamborde, waaronder “Dr. Grace Mugabe-weg” en “Robert Mugabe-plein”, is vroeër die maand by ŉ oop stuk grond aangebring waar ŉ Zanu-PF-kongres gehou is. Die naamborde is egter nie deur die stadsraad, wat deur die opposisie beheer word, goedgekeur nie.
“Ek gaan nie in die stadium ŉ oordeel vel oor hulle aksies of die gebrek daaraan nie,” het Manyenyeni aan Sapa gesê. “Dit is soos ballonne op ŉ troue wat onmiddellik na die geleentheid verwyder moet word,” het hy in ŉ onderhoud aan Newsday gesê.
New York verban tatoes en lyfjuwele vir troeteldiere
DR grace mugabe? Van wanneer af? As ek nou die dag se berig reg gelees het, het hy haar vraestelle gemerk? Asof hy so baie weet? DR Grace Mugabe. Hmm, DR mevrou president Mugabe. Hmmm! In wat het sy die graad ontvang? Korrupsie en steel? Jip, dan het ons ook van hulle. O ja, ons het, DR Pallo Jordan en kie. Sommer hul eie praktyk oopgemaak..
Antie Mugabe en me Tsbalalalala was blykbaar klasmaats gewees.
Ex Africa semper aliquid novi – Uit Afrika altyd iets nuuts.
Moet bely, ek’s verstom.
Gekke en dwase skryf hul name op mure en glase kom so glashelder in my enigheid op na die lees van hierdie artikel.
Francois de M · 4 jaar gelede
Iets is ge-‘dokter’ in die storie.